ถูกหวย 6.2 ล้าน ศิษย์พระอาจารย์แดง จัดเลี้ยงโต๊ะจีน-แจกข้าวสาร 
ลูกศิษย์พระอาจารย์แดง เกจิดังวัดป้อมรามัญ ที่ถูกรางวัลที่ 1 กับข้างเคียงได้เงินกว่า 6 ล้าน จัดเลี้ยงโต๊ะจีน 20 โต๊ะ ตามที่เคยลั่นวาจาไว้ พร้อมแจกข้าวสารคนทั้งหมู่บ้าน บอกครอบครัวเคยหาเช้ากินค่ำ ตอนนี้พอมีเงินก็อยากจะแบ่งปัน     ,เมื่อเวลา 08.00 น. วันที่ 6 เม.ย.59 ที่วัดป้อมรามัญ ต.สวนพริก อ.พระนครศรีอยุธยา จ.พระนครศรีอยุธยา มีประชาชนจำนวนมากเดินทางมาทำบุญไหว้พระและลงนะเศรษฐีกับพระครูเกษมจันทวิมล หรือ พระอาจารย์แดง เกจิชื่อดังเมืองกรุงเก่า ฉายานิ้วมหามงคล และขอโชคลาภ พ่อปู่ชูชก ชูตะโก หลังจากทราบว่าลูกศิษย์พระอาจารย์แดงถูกหวยรางวัลที่ 1 งวดที่ผ่านมา,ขณะที่ นายธนาธิป ขันธสวัสดิ์ อายุ 31 ปี ชาวบ้านในพื้นที่ ต.สวนพริก อ.พระนครศรีอยุธยา จ.พระนครศรีอยุธยา ลูกศิษย์พระอาจารย์แดง คนที่ถูกหวยรางวัลที่ 1 งวดประจำวันที่ 1 เมษายน 2559 หมายเลข 066720 จำนวน 1 คู่ รางวัลข้างเคียง 2 คู่ และเลขท้าย 2 ตัว 1 คู่ รวมเป็นเงิน 6,202,000 บาท (,พ่อปู่ชูชกให้โชค ศิษย์พระอาจารย์แดงเฮง ถูกหวยรัฐ กว่า 6.2 ล้าน,) กล่าวว่า ที่บ้านตนมีฐานะครอบครัวปานกลางหาเช้ากินค่ำและบวชพระอยู่กับอาจารย์แดงจนสึกออกมาก็ได้ปรนนิบัติรับใช้พระอาจารย์ที่วัดมานานกว่า 10 ปี พร้อมดูแลอุทยานพ่อปู่ชูชกซึ่งมีคนมากราบไหว้ขอพร ขอโชคลาภ ซึ่งตนก็นับถือมาก ที่ผ่านมาเคยถูกหวยเล็กๆ น้อยๆ มาตลอด จนผู้คนเรียกว่าอาจารย์กล้วย วัดป้อมรามัญ,นายธนาธิป ลูกศิษย์พระอาจารย์แดง กล่าวต่อว่า ตนเคยบอกว่า ถ้าถูกหวยรางวัลที่ 1 จะเลี้ยงคนทั้งหมู่บ้าน ดังนั้น เมื่อวานที่ผ่านมา ช่วงค่ำจึงได้จัดโต๊ะจีน 20 โต๊ะให้คนมากินฟรี พร้อมชมดนตรีลูกทุ่งศิษย์พระอาจารย์แดง อาทิ สุรชัย สมบัติเจริญ ตู้ ดิเรก ตลกอีกมากมาย พร้อมนำข้าวสารจำนวนกว่า 500 ถุงมาแจกให้กับชาวบ้านที่มาร่วมงานอีกด้วย ซึ่งตอนนี้ตนมีเงินก็อยากแบ่งปันเล็กๆ น้อยๆ ให้กับหมู่บ้าน ที่เป็นบ้านเกิด และจะปลูกบ้านเป็นของตัวเองกับภรรยา 1 หลัง ส่วนเงินที่เหลือจะเก็บไว้ทำทุน และบางส่วนก็จะเอาไว้ทำบุญ.
ลูกศิษย์พระอาจารย์แดง เกจิดังวัดป้อมรามัญ ที่ถูกรางวัลที่1กับข้างเคียงได้เงินกว่า6ล้าน จัดเลี้ยงโต๊ะจีน 20 โต๊ะ ตามที่เคยลั่นวาจาไว้ พร้อมแจกข้าวสารคนทั้งหมู่บ้าน บอกครอบครัวเคยหาเช้ากินค่ำ ตอนนี้พอมีเงินก็อยากจะแบ่งปัน   
หวย,ถูกหวย,เลี้ยงโต๊ะจีน,ถูกหวยเลี้ยงโต๊ะจีน,ถูกรางวัลที่1,ศิษย์พระอาจารย์แดง,พระครูเกษมจันทวิมล,วัดป้อมรามัญ,อยุธยา,ข่าว,ไทยรัฐ,ข่าวทั่วไทย,ข่าวภูมิภาค,ไทยรัฐออนไลน์